కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సెంటిమెంట్.. రోహిత్‌ ఓడి భారత్‌ని గెలిపించాడు
నాగ్‌పూర్‌లో రాత్రి 9 గంటల తర్వాత మంచు ప్రభావం ఎక్కువగా ఉండటంతో.. భారత్ బౌలర్లు బౌలింగ్ చేసేందుకు చాలా ఇబ్బందిపడ్డారు. కానీ.. మ్యాచ్‌ అనూహ్య మలుపులతో భారత్‌వైపు తిరిగింది. దానికి ఆ స్టేడియం సెంటిమెంట్ కారణమా..?
Samayam Telugu | Updated:
Nov 11, 2019, 05:48PM IST
Indian players celebrate
బంగ్లాదేశ్‌తో నాగ్‌పూర్ వేదికగా ఆదివారం ముగిసిన ఆఖరి టీ20 మ్యాచ్‌లో భారత కెప్టెన్ రోహిత్ శర్మ టాస్ ఓడిపోగానే అందరూ నిరాశ చెందారు. రెండో ఇన్నింగ్స్ సమయంలో బౌలింగ్ చేసే జట్టు బౌలర్లకి మంచు కారణంగా బంతిపై సరిగా పట్టు చిక్కదు. దీంతో.. ఛేదనకు దిగే జట్టుకి అది లాభిస్తుందని అభిప్రాయపడ్డారు. సిరీస్‌లో తొలి రెండు టీ20ల్లో ఛేదనకు దిగిన జట్టే విజయం సాధించి ఉండటంతో.. ఆదివారం రాత్రి టాస్ గెలిచిన బంగ్లాదేశ్ కెప్టెన్ మహ్మదుల్లా ఫీల్డింగ్ ఎంచుకున్నాడు. దీంతో.. భారత్‌కి ఓటమి తప్పదని అంతా కంగారు పడ్డారు. కానీ.. ఇక్కడే ఓ సెంటిమెంట్‌ భారత్ అభిమానుల్లో చిన్న గెలుపు ఆశని చిగురింపజేసింది.
Read More: రోహిత్ శర్మ చెత్త రికార్డ్.. లిస్ట్‌లో ధోనీ కూడా
నాగ్‌పూర్ స్టేడియంలో సుదీర్ఘకాలంగా ఓ సెంటిమెంట్ నడుస్తోంది. అదేంటంటే..? టీ20ల్లో అక్కడ ఫస్ట్ బ్యాటింగ్ చేసిన జట్టే ఎక్కువగా విజయాల్ని అందుకుంటోంది. ఎంతలా అంటే.. ఇప్పటి వరకూ ఆ స్టేడియంలో 12 మ్యాచ్‌లు జరగగా.. ఇందులో ఏకంగా 9 మ్యాచ్‌ల్లో మొదట బ్యాటింగ్ చేసిన టీమ్ విజయం సాధించింది. ఆదివారం మ్యాచ్‌లోనూ ఛేదన సమయంలో 12వ ఓవర్ వరకూ గెలిచేలా కనిపించిన బంగ్లాదేశ్ ఆ తర్వాత కేవలం 7.2 ఓవర్ల వ్యవధిలోనే 8 వికెట్ల చేజార్చుకుని ఓటమిపాలైంది. దీంతో.. మరోసారి స్టేడియం సెంటిమెంట్ తెరపైకి వచ్చింది.
Read More: రోహిత్ ‘ఓటమి’ భావోద్వేగం.. స్పీచ్‌తో గెలుపు
వాస్తవానికి టాస్ సమయంలో రోహిత్ శర్మ మాట్లాడుతూ.. తాను ఒకవేళ టాస్ గెలిచింటే ఫీల్డింగ్ ఎంచుకునే వాడినని చెప్పుకొచ్చాడు. కానీ.. మ్యాచ్ రిజల్ట్ తర్వాత రోహిత్ శర్మ టాస్ ఓడి.. భారత్ జట్టుని గెలిపించాడని అభిమానులు సరదాగా కామెంట్లు పెడుతున్నారు.
Read More: దీపక్ చాహర్ టీ20 హ్యాట్రిక్.. తప్పులో కాలేసిన బీసీసీఐ
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.